Citește Horoscop săptămânal Rac. Previziuni pentru perioada 11 – 17 mai 2024, realizat de Urania în exclusivitate pentru Libertatea. Află ultimele previziuni astrale pentru nativii din zodia Rac și urmarește video Uranissima.
Horoscop săptămânal Rac – 11 – 17 mai 2024
Noaptea de 11 mai ar putea fi una agitată de gândurile de peste zi care nu le vor da pace nativilor ori de cascada ideilor în căutarea unei soluții pe o temă de viață actuală.
Între 11 mai, după ora 6:13′, și 13 mai la prânz, Luna va tranzita zodia Racului, va fi în domiciliu și își va etala toate virtuțile astrale în sectorul personalității din harta cerului de naștere al celor despre care vorbim aici. Aceștia se vor simți protejați sau motivați și stimulați în plan personal, emoțiile și trăirile lor căpătând uneori nuanța premoniției, a telepatiei sau a presimțirilor, ceea ce pentru acest semn zodiacal nu va fi un lucru nou, iar Racii vor trebui să țină cont de sugestiile care se vor naște în mintea și în sufletul lor, pentru ele privesc un posibil drum nou în viață sau în profesie ori conțin indiciile abordărilor necesare.
Între 13 mai, după ora 13:36′, și începutul zilei de 16 mai, fermitate în felul în care Racii vor aborda o chestiune financiară (salarială) mai ales dacă va fi vorba de o neregulă ce trebuie rezolvată sau o ofertă ce trebuie negociată.
Pe 15 mai, Mercur va intra în zodia Taurului și, până pe 3 iunie, va alcătui un mănunchi de cinci (apoi de patru și, respectiv, trei) planete în tranzit prin acest semn care va juca un rol important pentru relațiile de prietenie. Unele dintre acestea s-ar putea consolida dacă nativii vor fi legați de respectivele persoane prin interese sau activități practice ce le aduc un beneficiu sau o satisfacție comună, altele se pot stabili printr-o comunicare plină de miez care va permite părților o bună colaborare.
Între 16 mai, după ora 0:33′, și 17 mai, concentrare pe o problemă de învățare (asimilare, evaluare) sau pe o premisă teoretică (ideologică, politică, morală, culturală ori religioasă) care le condiționează activitatea profesională. Posibile „bătălii profesionale” în cazul celor (mai) tineri.